S-417/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. janúar 2022, á hendur M-x-x P-x-x Z-x-x, kt. 000000- 0000, [ ---], Reykjavík, „fyrir eftirtalin umferðarlagabrot, meðþvíað hafa:

1. Sunnudaginn 7. mars 2021 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 1,87 ‰) um Álfheima í Reykjavík, þar sem lögregla stöðvaði aksturinn.

M: 007- 2021- 14050

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 22. mars 2021 ekið bifreiðinni [ ---] sviptur ökurétti austur Ármúla í Reykjavík, við Selmúla.

M: 007- 2021- 16944

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Fimmtudaginn 22. apríl 2021 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 0,93 ‰) um Stóragerði í Reykjavík, þar sem lögregla stöðvaði aksturinn.

M: 007- 2021- 23043

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru.

Ákærði krefst vægustu refsingar sem lög leyfa.

Ákærði er fæddur í febrúar 1975. Samkvæmt framlögðu sakavottorði, dagsettu 21. janúar 2022, hefur ákærði áður gerst brotlegur við umferðarlög. Með dómi Jæren tingrett í Noregi 16. maí 2014 hlaut ákærði sekt og var sviptur ökurétti ævilangt m. a. fyrir ölvunarakstur. Þann 16. ágúst 2019 gekkst ákærði undir lögreglustjórasátt með greiðslu sektar og sviptingu ökuréttar fyrir sama brot. Ákærði gekkst aftur undir greiðslu sekta með tveimur lögreglustjórasáttum 13. mars 2020 fyrir akstur sviptur ökurétti. Loks var honum gerð sekt fyrir akstur sviptur ökurétti með lögreglustjórasátt 29. desember 2020. Með hliðsjón af framangreindu og með vísan til 3. mgr. 71. gr. almennra hegningarlaganr. 19/1940 verður við það miðað að ákærði sé nú í annað sinn sekur um ölvunarakstur og í þriðja sinn sekur um akstur sviptur ökurétti.

Að teknu tillit til sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 60 daga fangelsi.

Með vísan til lagaákvæða í ákæru er ákærði sviptur ökurétti í fimm ár frá uppkvaðningu dómsins að telja.

Ákærði greiði 50.814 krónur í sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari fyrir hönd Á-kk-ef B-kk-ef S-kk-ef aðstoðarsaksóknara.

K-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærði, M-x-x P-x-x Z-x-x, sæti fangelsi í 60 daga.

Ákærði er sviptur ökurétti í fimm árfrá uppkvaðningu dómsins að telja.

Ákærði greiði 50.814 krónur í sakarkostnað.

K-kvk-nf J-kvk-nf